Ensin dubia dala. Ye mui importante ver que, en según qué ámbitos, hai que siguir un procesu cuásique pedagóxicu, y l’humor ye siempre l’averamientu más bonal. Con humor y gracia puedes facer que dalguién con una mentalidá d’otra época, o con privilexos y actitúes marcaes pol xéneru, la identidá y la clas, pare un ratín a pensar. La risa ye catártica y, si queda posu, puedes seguir trabayando na deconstrucción y na reeducación.
#000008
El monólogu falaba de feminismu y tu yes la primer muyer en ganar esti premiu ¿Casualidá? ¿Hai falta de mayor presencia femenina nel campu’l monólogu asturianu?
#000009
El fechu de que ganara’l premiu creo que tien más que ver con que les muyeres escritores asturianes venimos, d’un tiempu a esta parte, decatándonos de qué espacios tenemos, a qué espacios queremos llegar y a qué reconocimientu aspiremos. Lo mesmo que na lliteratura a nivel universal. Faen falta munches muyeres, dientro y fuera del monólogu asturianu: na narrativa, nel ensayu, nel teatru y na poesía.
#000011
Sí, de fechu siempre fui más de narrativa y dende fai años escribo un diariu, enantes más de xemes en cuando, agora tolos díes, pa desbloquiar el caudal narrativu. Igual da pa diarios de viaxes.
#000013
Cuando yera chica escribía los cuentos que me contaben per casa, les lleendes y les hestories que m’arrodiaben, inclusu intenté facer dalguna novela. Dempués tuve una temporada d’intentar la poesía. Agora, con más años, siento que yá fice posu coles llectures y les esperiencies; asina, puedo trabayar toos esos xéneros y formatos con un mínimu de garantía de satisfaición personal. Hai dellos rellatos y pruyeutos narrativos colgando, asina qu’espero tener más coses que compartir ceo.
#000014
Nel ámbetu lliterariu en xeneral ya’l monólogu’n particular, ¿qué autores son la to ispiración?
#000015
Les carauterístiques mínimes del monólogu creo que son básiques al marxe del apellíu xeográficu y llingüísticu, porque al ser una sola persona, parten de la esperiencia, ye la mesma monologuista quien sirve de suxetu pa la so chancia. Sicasí, el monólogu, lo mesmo que’l teatru n’asturianu, ta más asociáu a los temes y les perspeutives tradicionales y costumistes, como xéneru típicu y tradicional que ye.
#000019